Sekolah Menengah Sains Muzaffar Syah

Sekolah Menengah Sains Muzaffar Syah (Tulisan Jawi: سكوله منڠه ساءين س موزففر شه; MOZAC) merupakan satu-satunya sekolah menengah sains dan satu daripada dua buah Sekolah Berasrama Penuh (SBP) di negeri Melaka. Ditubuhkan pada tahun 1973 di bawah Rancangan Malaysia ke-2, ia ialah sekolah berasrama penuh pertama di Melaka. Sekolah ini dikenali sebagai MOZAC dan para pelajar digelar Muzaffarians. Pada tahun 2010, sekolah ini telah dianugerahkan dengan gelaran tertinggi iaitu Sekolah Berprestasi Tinggi (SBT) yang diberikan kepada 20 buah sekolah di Malaysia yang telah memenuhi kriteria ketat termasuk pencapaian akademik, sokongan alumni, pengiktirafan antarabangsa, rangkaian dan hubungan. Sekolah ini dikhususkan untuk pembangunan teknologi hijau, pertanian, robotik dan elektronik. Sekolah ini juga merupakan ahli kepada Perikatan Pendidikan Strategik Asia Tenggara.

Senarai pengetua

Lagu sekolah 
Lirik oleh Ustaz Hamdan Kamarudin, lagu oleh S. Sudarmaji, susunan lagu oleh Mohd Hasifian Harun.

Fasiliti-fasiliti 

 Secara umumnya terdapat sejumlah 3 blok bangunan yang menempatkan pelajar MOZAC. 2 daripadanya merupakan blok gabungan yang menempatkan pelajar lelaki manakala sebuah blok asingan menempatkan pelajar perempuan. Asrama puteri (Aspuri) dan Asrama putera (Aspura) dipisahkan oleh Dewan Sultan Megat Iskandar Syah yang merupakan dewan makan sekolah ini.

Surau Al-Abrar baharu yang siap dibina pada tahun 2016 menggantikan Surau Al-Abrar yang lama. Pembinaan surau ini mengambil masa selama 2 tahun. Surau yang berkonsep terbuka ini direka oleh arkitek kerana kedudukan MOZAC yang tinggi sudah pun menjadikan pengudaraan di dalam surau satu perkara yang tidak perlu diberi perhatian.  Pengurusan surau ini diletakkan sepenuhnya ke atas Badan Pengawas, Badan Dakwah dan Kerohanian Islam (BADRI). Mereka bertanggungjawab menguruskan kebersihan dan menyelia program-program seperti bacaan Surah Al-Kahfi pada hari Jumaat.

Pada tahun 2021, jalan hadapan sekolah telah runtuh sehingga 2023.

Aktiviti ko-kurikulum 
Sukan yang terkenal di MOZAC ialah ragbi (MOZAC Highlanders), hoki (MOHOC), bola lisut, bola keranjang, bola tampar, bola jaring, dan bola sepak. Sukan-sukan lain yang juga dimainkan oleh pelajar termasuk sepak takraw dan badminton. Antara unit beruniform yang ada di sekolah ini ialah Persatuan Kadet Bersatu Malaysia (PKBM), Persatuan Puteri Islam (PPI), kadet Remaja Sekolah (KRS), Pengakap Udara, kadet Jabatan Pertahanan Awam Malaysia (KAPA), Persatuan Bulan sabit Merah (PBSM) dan pancaragam. Semasa Hari Ko-Kurikulum, terdapat pertandingan kawad kaki. Untuk divisyen pertama, badan-badannya ialah PKBM, KRS dan IHPR. Untuk divisyen kedua, ia terdiri daripada KAPA, PBSM dan Pengakap Udara.

Pengkhususan MOZAC ialah Penyelidikan dan Pembangunan (R&D). Terdahulu apabila ia menerima status Sekolah Kluster, terdapat tiga bidang khusus iaitu k-teroka (R&D), e-Mozac (ICT) dan e-Tinta (Penulisan). Walau bagaimanapun, ketiga-tiganya telah digabungkan menjadi R&D pada tahun 2012. Kebelakangan ini, MOZAC telah dikenali perintis dalam pelbagai bidang. Pada tahun 2009, sekolah ini telah menghasilkan pemacu kilat sendiri dipanggil i-Mozac. Lampu di sekolah sepenuhnya menggunakan LED yang dipasang oleh pelajar sendiri. Sekolah ini juga dikenali dengan robotik dan program F1 in school.

Bekas pelajar 
 
 
 
 Professor Dr A Rahman A Jamal, Ketua Projek Malaysian Cohort, satu daripada tiga eksperimen yang dibawa oleh Dr. Sheikh Muszaphar Shukor ke angkasa lepas.
 Dr. Jaafar Jantan - Penerima Anugerah Akademik Negara 2010.
 Dato’ Dr Abd Latif Mohmod - Ketua Pengarah Institut Penyelidikan Perhutanan Malaysia
 Prof. Datuk Dr. Ismail Sagap - Penerima Fellowship of the Royal College of Surgeons
Dr Mazalan Kamis - CEO Institut Darul Ridzuan, bekas CEO Yayasan Inovasi Malaysia.
Halim Husin - Presiden Dewan Perniagaan Melayu Malaysia
Abdul Rashid Abdul Rahman - CEO Syarikat Air Melaka
Dato Mohd Fauzi Yaakub - Pengurus Besar Perbadanan Ketua Menteri Melaka
Bambang Sutrisno Soteto - pendandan rambut terkenal, Presiden Persatuan Pendandan Rambut Bumiputera (BUHA)
Alia Anin Azwa - ahli kepada Juara (Kumpulan) Kejohanan Olimpiad Catur Dunia 2016.
Fazri Yusof aaminn
Mejar Jeneral Nubli Hj Hashim - Panglima 21 Grup Gerak Khas (GGK) Ke–15

Rujukan

Pautan luar 

 Blog SM Sains Muzaffar Syah
 Portal Graduates Bekas Pelajar SM Sains Muzaffar Syah
 SM Sains Muzaffar Syah
 SAPS Ibu Bapa
 Semakan SAPS Ibu Bapa Online

 
Muzaffar Syah
Sains Muzaffar Syah
Muzaffar Syah